b'\n_START_ARTICLE_\nSongket\n_START_PARAGRAPH_\nSongket on kangas, joka kuuluu brokadeihin Se kudotaan k\xc3\xa4sin silkist\xc3\xa4 tai puuvillasta, kuvio syntyy kulta- tai hopealangalla. Metallilanka antaa kankaalle kiilt\xc3\xa4v\xc3\xa4n hohteen. Metallilanka kudotaan kuteen joukkoon. Sana songket on per\xc3\xa4isin malaijin sanasta menyongket, "kirjailla kulta- tai hopealangalla". Songket on ylellisyystuote, jota perinteisesti k\xc3\xa4ytet\xc3\xa4\xc3\xa4n juhlatilaisuuksissa hartiahuivina eli sarongina tai p\xc3\xa4\xc3\xa4h\xc3\xa4n solmittuna. Tanjak- ja songket-kampauksia k\xc3\xa4ytettiin Malesian sulttanaattien hoveissa. Songketia ovat perinteisesti kutoneet musliminaiset ja nuoret tyt\xc3\xb6t, mutta nykyisin joskus pojat ja miehetkin harrastavat niiden kutomista.'